মন্ত্রী বলেন, দেশ এখন মাছে স্বয়ংসম্পূর্ণ। দেশে বিলুপ্তপ্রায় ৬৪ প্রজাতির মাছের মধ্যে বিএফআরআই ১৮টি মাছের প্রজনন ও চাষাবাদ কৌশল উদ্ভাবন করেছে, যা দেশী মাছ রক্ষায় আশার আলো জাগিয়েছে। তাছাড়া অভ্যন্তরীণ উন্মুক্ত জলাশয়ে মৎস্য উৎপাদনে বাংলাদেশের অবস্থান এখন বিশ্বে তৃতীয়, মিঠাপানির মাছ উৎপাদনে বিশ্বে চতুর্থ আর ইলিশ উৎপাদনে বাংলাদেশের অবস্থান প্রথম। এমনকি গত ৯ বছরে দেশে ইলিশের উৎপাদন বেড়েছে ৬৬ শতাংশ।